text: Advarer mod fup-billetter
  09 september 2013 kl. 13.59
  Fodboldklubben i Esbjerg advarer nu om, at der kan være falske billetter i omløb.
  EfB har opdaget en falsk side på facebook, som har udloddet billetter til Esbjergs kommende kampe i Europa League.
  EfB har nu fået lukket den side, men advarer om, at der kan være falske billetter i omløb.
  Der er plads til 12.000 tilskuere på Blue Water Arena, og billetsalget til de tre kampe i gruppespillet i Europa League går glimrende, oplyser klubben.
  